CELEX: 22012D0313
Language: el
Date: 2011-06-21 00:00:00
Title: 2012/313/ΕΕ: Απόφαση αριθ. 1/2012 του Συμβουλίου Σταθεροποίησης και Σύνδεσης ΕΕ – Μαυροβουνίου, της 21ης Ιουνίου 2011 , για την τροποποίηση της απόφασης αριθ. 1/2010 για την έγκριση του εσωτερικού κανονισμού του Συμβουλίου Σταθεροποίησης και Σύνδεσης, ενόψει της σύστασης μεικτής συμβουλευτικής επιτροπής μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου και μεικτής συμβουλευτικής επιτροπής μεταξύ της Επιτροπής των Περιφερειών της Ευρωπαϊκής Ένωσης και των τοπικών και περιφερειακών αρχών του Μαυροβουνίου

19.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 158/21
            
         ΑΠΌΦΑΣΗ αριθ. 1/2012 ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ ΕΕ – ΜΑΥΡΟΒΟΥΝΊΟΥ
   της 21ης Ιουνίου 2011
   για την τροποποίηση της απόφασης αριθ. 1/2010 για την έγκριση του εσωτερικού κανονισμού του Συμβουλίου Σταθεροποίησης και Σύνδεσης, ενόψει της σύστασης μεικτής συμβουλευτικής επιτροπής μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου και μεικτής συμβουλευτικής επιτροπής μεταξύ της Επιτροπής των Περιφερειών της Ευρωπαϊκής Ένωσης και των τοπικών και περιφερειακών αρχών του Μαυροβουνίου
   (2012/313/ΕΕ)
   ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
   Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, (1) και ιδίως το άρθρο 124,
   Εκτιμώντας τα ακόλουθα:
   
               (1)
            
            
               Ο διάλογος και η συνεργασία μεταξύ των κοινωνικών εταίρων και άλλων οργανώσεων της κοινωνίας των πολιτών, καθώς και των περιφερειακών και τοπικών αρχών στην Ευρωπαϊκή Ένωση και στο Μαυροβούνιο, μπορούν να συμβάλουν σημαντικά στην ανάπτυξη των σχέσεών τους και στην ολοκλήρωση της Ευρώπης.
            
         
               (2)
            
            
               Είναι σκόπιμο να οργανωθεί η συνεργασία αυτή με τη σύσταση δύο μεικτών συμβουλευτικών επιτροπών, μίας μεταξύ της Ευρωπαϊκής Οικονομικής και Κοινωνικής Επιτροπής, αφενός, και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου, αφετέρου, και της άλλης μεταξύ της Επιτροπής των Περιφερειών της Ευρωπαϊκής Ένωσης, αφενός, και των εκλεγμένων αντιπροσώπων των τοπικών και περιφερειακών αρχών του Μαυροβουνίου, αφετέρου.
            
         
               (3)
            
            
               Αυτό σημαίνει ότι ο εσωτερικός κανονισμός του Συμβουλίου Σταθεροποίησης και Σύνδεσης, που εγκρίθηκε με την απόφαση αριθ. 1/2010 (2), είναι ανάγκη να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Προστίθενται τα ακόλουθα άρθρα στην απόφαση αριθ. 1/2010:
   
      «Άρθρο 14
      Μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου
      1.   Συστήνεται μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου, στην οποία ανατίθεται το καθήκον να επικουρεί το Συμβούλιο Σταθεροποίησης και Σύνδεσης, με στόχο την ενίσχυση του διαλόγου και της συνεργασίας μεταξύ των κοινωνικών εταίρων και άλλων οργανώσεων της κοινωνίας των πολιτών, στην Ευρωπαϊκή Ένωση και στο Μαυροβούνιο. Αυτός ο διάλογος και η συνεργασία θα περιλαμβάνουν όλες τις σχετικές πτυχές των σχέσεων μεταξύ της Ευρωπαϊκής Ένωσης και του Μαυροβουνίου, όπως προκύπτουν στο πλαίσιο εφαρμογής της συμφωνίας. Ο εν λόγω διάλογος και η συνεργασία αποβλέπουν, ιδίως, στα εξής:
      
                  α)
               
               
                  να προετοιμάσουν τις οργανώσεις των εργοδοτών και των εργαζομένων και άλλες οργανώσεις της κοινωνίας των πολιτών του Μαυροβουνίου για δραστηριότητες στο πλαίσιο μελλοντικής προσχώρησης στην Ευρωπαϊκή Ένωση·
               
            
                  β)
               
               
                  να προετοιμάσουν τις οργανώσεις των εργοδοτών και των εργαζομένων και άλλες οργανώσεις της κοινωνίας των πολιτών του Μαυροβουνίου για τη συμμετοχή τους στις εργασίες της Ευρωπαϊκής Οικονομικής και Κοινωνικής Επιτροπής μετά την προσχώρηση του Μαυροβουνίου·
               
            
                  γ)
               
               
                  στην ανταλλαγή πληροφοριών σε θέματα κοινού ενδιαφέροντος, ιδίως για την ενημέρωση σχετικά με την κατάσταση της διαδικασίας προσχώρησης, καθώς και την προετοιμασία των οργανώσεων των εργοδοτών και των εργαζομένων και άλλων οργανώσεων της κοινωνίας των πολιτών του Μαυροβουνίου γι’ αυτή τη διαδικασία·
               
            
                  δ)
               
               
                  να ενθαρρύνουν τις ανταλλαγές εμπειριών και τον διαρθρωμένο διάλογο μεταξύ α) οργανώσεων εργοδοτών και εργαζομένων και άλλων οργανώσεων της κοινωνίας των πολιτών του Μαυροβουνίου και β) οργανώσεων εργοδοτών και εργαζομένων και άλλων οργανώσεων της κοινωνίας των πολιτών από τα κράτη μέλη, μεταξύ άλλων, και με τη δικτύωση σε συγκεκριμένους τομείς όπου οι άμεσες επαφές και η συνεργασία μπορούν να αποδειχθούν ο πιο αποτελεσματικός τρόπος επίλυσης ειδικών προβλημάτων·
               
            
                  ε)
               
               
                  στη συζήτηση οποιουδήποτε άλλου σχετικού θέματος που θα προτείνει οποιοδήποτε μέρος, όπως προκύπτει στο πλαίσιο της εφαρμογής της συμφωνίας και στο πλαίσιο της προενταξιακής στρατηγικής.
               
            2.   Η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου περιλαμβάνει έξι εκπροσώπους της Ευρωπαϊκής Οικονομικής και Κοινωνικής Επιτροπής και έξι εκπροσώπους των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου. Μπορεί να κληθούν να συμμετάσχουν παρατηρητές.
      3.   Η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου εκτελεί τα καθήκοντά της βάσει διαβουλεύσεων του Συμβουλίου Σταθεροποίησης και Σύνδεσης ή, σε ό,τι αφορά την προώθηση του διαλόγου μεταξύ οικονομικών και κοινωνικών κύκλων, με δική της πρωτοβουλία.
      4.   Η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου μπορεί να υποβάλλει συστάσεις στο Συμβούλιο Σταθεροποίησης και Σύνδεσης.
      5.   Τα μέλη επιλέγονται κατά τρόπο που διασφαλίζει ότι η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου αποτελεί την πιστότερη δυνατή εικόνα των διάφορων κοινωνικών εταίρων και άλλων οργανώσεων της κοινωνίας των πολιτών, τόσο στην Ευρωπαϊκή Ένωση όσο και στο Μαυροβούνιο. Τα μέλη του Μαυροβουνίου διορίζονται από την κυβέρνηση του Μαυροβουνίου βάσει προτάσεων των κοινωνικών εταίρων και άλλων οργανώσεων της κοινωνίας των πολιτών. Οι εν λόγω προτάσεις στηρίζονται σε συνολικές και διαφανείς διαδικασίες επιλογής μεταξύ κοινωνικών εταίρων και άλλων οργανώσεων της κοινωνίας των πολιτών.
      6.   Η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου προεδρεύεται από κοινού από ένα μέλος της Ευρωπαϊκής Οικονομικής και Κοινωνικής Επιτροπής και έναν εκπρόσωπο των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου.
      7.   Η μεικτή συμβουλευτική επιτροπή μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου εκδίδει τον εσωτερικό κανονισμό της.
      8.   Η Ευρωπαϊκή Οικονομική και Κοινωνική Επιτροπή, αφενός, και η κυβέρνηση του Μαυροβουνίου, αφετέρου, αναλαμβάνουν τις αντίστοιχες δαπάνες συμμετοχής των αντιπροσώπων τους στις συνεδριάσεις της μεικτής συμβουλευτικής επιτροπής μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου, καθώς και των ομάδων εργασίας τους όσον αφορά τα έξοδα προσωπικού, ταξιδιού και διαμονής.
      9.   Στον εσωτερικό κανονισμό της μεικτής συμβουλευτικής επιτροπής μεταξύ της Ευρωπαϊκής Οικονομικής και Κοινωνικής Επιτροπής και των κοινωνικών εταίρων και άλλων οργανώσεων της κοινωνίας των πολιτών του Μαυροβουνίου καθορίζονται λεπτομερείς διευθετήσεις για τα έξοδα διερμηνείας και μετάφρασης. Οι λοιπές δαπάνες που αφορούν τη διοργάνωση των συνεδριάσεων επιβαρύνουν το μέρος που οργανώνει τις συνεδριάσεις.
      Άρθρο 15
      Μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου
      1.   Συστήνεται μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου, στην οποία ανατίθεται το καθήκον να επικουρεί το Συμβούλιο Σταθεροποίησης και Σύνδεσης, με στόχο την ενίσχυση του διαλόγου και της συνεργασίας μεταξύ των τοπικών και περιφερειακών αρχών στην Ευρωπαϊκή Ένωση και στο Μαυροβούνιο. Ο εν λόγω διάλογος και η συνεργασία αποβλέπουν, ιδίως, στα εξής:
      
                  α)
               
               
                  στην προετοιμασία των τοπικών και περιφερειακών αρχών του Μαυροβουνίου ώστε να λειτουργήσουν στο πλαίσιο της μελλοντικής προσχώρησης στην Ευρωπαϊκή Ένωση·
               
            
                  β)
               
               
                  στην προετοιμασία των τοπικών και περιφερειακών αρχών του Μαυροβουνίου ώστε να συμμετέχουν στις εργασίες της Επιτροπής των Περιφερειών μετά την προσχώρηση του Μαυροβουνίου·
               
            
                  γ)
               
               
                  στην ανταλλαγή πληροφοριών σχετικά με τα τρέχοντα θέματα αμοιβαίου ενδιαφέροντος, ιδίως για τη μέχρι σήμερα κατάσταση όσον αφορά την ευρωπαϊκή περιφερειακή πολιτική και τη διαδικασία της προσχώρησης, καθώς και σχετικά με την προετοιμασία των τοπικών και περιφερειακών αρχών του Μαυροβουνίου για τις εν λόγω πολιτικές·
               
            
                  δ)
               
               
                  να ενθαρρύνουν τον πολυμερή διαρθρωμένο διάλογο μεταξύ α) των τοπικών και περιφερειακών αρχών του Μαυροβουνίου και β) των τοπικών και περιφερειακών αρχών από τα κράτη μέλη, μεταξύ άλλων και με τη δικτύωση σε συγκεκριμένους τομείς όπου οι άμεσες επαφές και η συνεργασία μεταξύ τοπικών και περιφερειακών αρχών του Μαυροβουνίου και τοπικών και περιφερειακών αρχών από τα κράτη μέλη μπορούν να αποδειχθούν ο πιο αποτελεσματικός τρόπος εξέτασης ειδικών θεμάτων κοινού ενδιαφέροντος·
               
            
                  ε)
               
               
                  στη διοργάνωση τακτικών ανταλλαγών πληροφοριών σχετικά με τη διαπεριφερειακή συνεργασία μεταξύ των περιφερειακών και των τοπικών αρχών του Μαυροβουνίου και εκείνων των κρατών μελών·
               
            
                  στ)
               
               
                  στην ενθάρρυνση της ανταλλαγής πείρας και γνώσεων στον τομέα της περιφερειακής πολιτικής και των διαρθρωτικών παρεμβάσεων μεταξύ α) των τοπικών και περιφερειακών αρχών του Μαυροβουνίου και β) των τοπικών και περιφερειακών αρχών των κρατών μελών, ιδίως όσον αφορά την τεχνογνωσία και τις τεχνικές για την προετοιμασία περιφερειακών και τοπικών σχεδίων ή στρατηγικών ανάπτυξης και την αποτελεσματικότερη χρήση των προενταξιακών και διαρθρωτικών πόρων·
               
            
                  ζ)
               
               
                  στην παροχή συνδρομής προς τις τοπικές και περιφερειακές αρχές του Μαυροβουνίου μέσω ανταλλαγής πληροφοριών για την πρακτική εφαρμογή της αρχής της επικουρικότητας σε όλες τις πτυχές διαβίωσης σε περιφερειακό και τοπικό επίπεδο·
               
            
                  η)
               
               
                  στη συζήτηση οποιουδήποτε άλλου σχετικού θέματος που θα προκύψει από το ένα ή το άλλο μέρος στο πλαίσιο της εφαρμογής της συμφωνίας και στο πλαίσιο της προενταξιακής στρατηγικής.
               
            2.   Η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου αποτελείται από οκτώ εκπροσώπους της Επιτροπής των Περιφερειών, αφενός, και οκτώ εκλεγμένους αντιπροσώπους των τοπικών και περιφερειακών αρχών του Μαυροβουνίου, αφετέρου. Διορίζεται ισοδύναμος αριθμός αναπληρωματικών μελών.
      3.   Η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου ασκεί τις δραστηριότητές της βάσει διαβουλεύσεων με το Συμβούλιο Σταθεροποίησης και Σύνδεσης ή με δική της πρωτοβουλία όσον αφορά την προώθηση του διαλόγου μεταξύ των περιφερειακών και τοπικών αρχών.
      4.   Η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου μπορεί να κάνει συστάσεις στο Συμβούλιο Σταθεροποίησης και Σύνδεσης.
      5.   Τα μέλη επιλέγονται κατά τρόπο που διασφαλίζει ότι η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου αποτελεί την πιστότερη δυνατή εικόνα των διαφόρων επιπέδων των τοπικών και περιφερειακών αρχών τόσο στην Ευρωπαϊκή Ένωση όσο και στο Μαυροβούνιο. Τα μέλη του Μαυροβουνίου διορίζονται από την κυβέρνηση του Μαυροβουνίου βάσει προτάσεων οργανώσεων που εκπροσωπούν τις τοπικές και περιφερειακές αρχές στο Μαυροβούνιο. Οι εν λόγω προτάσεις στηρίζονται σε συνολικές και διαφανείς διαδικασίες επιλογής μεταξύ εκπροσώπων στους οποίους έχει ανατεθεί τοπική ή περιφερειακή αιρετή εντολή.
      6.   Η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου εκδίδει τον εσωτερικό κανονισμό της.
      7.   Η μεικτή συμβουλευτική επιτροπή μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου συμπροεδρεύεται από μέλος της Επιτροπής των Περιφερειών και από εκπρόσωπο των τοπικών και περιφερειακών αρχών του Μαυροβουνίου.
      8.   Η Επιτροπή των Περιφερειών, αφενός, και η κυβέρνηση του Μαυροβουνίου, αφετέρου, αναλαμβάνουν τις αντίστοιχες δαπάνες συμμετοχής των αντιπροσώπων τους και του προσωπικού στήριξης στις συνεδριάσεις της μεικτής συμβουλευτικής επιτροπής μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου, ιδίως όσον αφορά τα έξοδα ταξιδιού και διαμονής.
      9.   Στον εσωτερικό κανονισμό της μεικτής συμβουλευτικής επιτροπής μεταξύ της Επιτροπής των Περιφερειών και των τοπικών και περιφερειακών αρχών του Μαυροβουνίου καθορίζονται λεπτομερείς διευθετήσεις για τα έξοδα διερμηνείας και μετάφρασης. Οι λοιπές δαπάνες σχετικά με την υλική οργάνωση των συνεδριάσεων επιβαρύνουν το μέρος που φιλοξενεί τις συνεδριάσεις.».
   
   Άρθρο 2
   Η παρούσα απόφαση αρχίζει να ισχύει την πρώτη ημέρα του δεύτερου μήνα από την ημέρα της έκδοσής της.
   
      Λουξεμβούργο, 21 Ιουνίου 2011.
      
         
            Για το Συμβούλιο Σταθεροποίησης και Σύνδεσης
         
         
            Ο Πρόεδρος
         
         M. ROĆEN
      
   
   
      (1)  ΕΕ L 108 της 29.4.2010, σ. 3.
   
      (2)  ΕΕ L 179 της 14.7.2010, σ. 11.